sukhrobnurali/uzbek-legal-corpus huggingface dataset:
BOLALAR VA OʻSMIRLAR NAShRLARINING MOLIYAVIY TAʼMINOTINI DAVLAT TASARRUFIGA OLISh TOʻGʻRISIDA
(resolution, 2018-01-05)

Yosh avlodni umuminsoniy qadriyatlar asosida, xalqimizning maʼnaviy merosiga chuqur hurmat ruhida tarbiyalashni yanada yaxshilash va bu sohada matbuot vositalaridan samarali foydalanish hamda mavjud bolalar nashrlarini moliyaviy jihatdan qoʻllab-quvvatlash maqsadida Vazirlar Mahkamasi qaror qiladi: 1. “Gʻuncha”, “Gulxan” jurnallari hamda “Tong yulduzi” va “Solnishko” (“Aziya yunpress”) gazetalarining moliyaviy taʼminoti davlat tasarrufiga olinib, Oʻzbekiston Respublikasi Xalq taʼlimi vazirligi va Davlat matbuot qoʻmitasi ushbu nashrlarning muassislari etib belgilansin. 2. Oʻzbekiston Respublikasi Xalq taʼlimi vazirligi va Davlat matbuot qoʻmitasi ushbu nashrlarni yuksak badiiy-tarbiyaviy darajada chiqarilishini taʼminlash, tahririyatlarga tegishli shart-sharoit yaratib berish choralarini koʻrsinlar. 3. Oʻzbekiston Respublikasi Moliya vazirligi muassislar taqdim etgan hisob-kitob asosida 1995-yildan boshlab har yili ushbu jurnallar va gazetalarni nashr etish xarajatlarining olingan foyda evaziga qoplanmagan qismini moliyalashtirish uchun davlat budjetidan mablagʻ ajratishni nazarda tutsin. 4. Ushbu qarorning bajarilishini nazorat qilish Vazirlar Mahkamasining ijtimoiy masalalar va madaniyat boʻlimiga yuklansin.
Oʻzbekiston Respublikasi Vazirlar Mahkamasining 1995-yil 14-fevraldagi 38-f-son farmoyishiga
(order, 2016-02-29)

1. Aholiga pensiyalar, nafaqalar toʻlashga yoʻnaltiriladigan pul mablagʻlarini toʻplash, mablagʻ bilan taʼminlash va ularning ishlatilishiga doir hisobot ishlari tartibi ilovaga muvofiq tasdiqlansin. 2. Aloqa vazirligi, Ijtimoiy taʼminot vazirligi, Moliya vazirligi, Markaziy bank va Oʻzbekiston Respublikasi Vazirlar Mahkamasi huzuridagi Ijtimoiy sugʻurta jamgʻarmasi bilan kelishgan holda 10 kun muddatda Oʻzbekiston Respublikasi Aloqa vazirligi korxonalari tomonidan pensiya va nafaqalarni toʻlash boʻyicha Yoʻriqnomaga tegishli oʻzgartirishlar kiritsinlar. 3. “Oʻzsanoatqurilishbank” va “Oʻzdehqonchiliksanoatbank” ish haqini tashkilotlarga ijtimoiy sugʻurta boʻyicha badallarni toʻlashga doir topshiriqnoma mavjud boʻlgan taqdirda bersinlar hamda “Oʻzbekiston pochtasi” konserni aloqa tarmoqlarining pensiya va nafaqalarni toʻlash uchun naqd pul mablagʻlari olish yuzasidan buyurtmanomalarini birinchi navbatda taʼminlasinlar. 4. Oʻzbekiston Respublikasi Ijtimoiy taʼminot vazirligi huzuridagi Pensiya jamgʻarmasi majburiy davlat ijtimoiy sugʻurtasi boʻyicha badallarni yuridik va jismoniy shaxslarning oʻz vaqtida toʻlashi ustidan nazoratni kuchaytirsinlar. 5. Mazkur farmoyishning bajarilishini nazorat qilish Oʻzbekiston Respublikasi Vazirlar Mahkamasining Ijtimoiy masalalar va madaniyat boʻlimiga yuklansin. 1. 1995-yil 1-martdan boshlab Pensiya jamgʻarmasini pensiya va nafaqalarni mablagʻ bilan taʼminlashga yoʻnaltiriladigan mablagʻlari Jamgʻarmaning tuman (shahar) boʻlimlari tomonidan, bevosita tuman (shahar) aloqa tarmoqlari tomonidan, toʻlov davri boshlanishidan kechi bilan 5 kun oldin oʻtkaziladi. Bunda jamgʻarma banki muassasalariga va pensiyalarni yetkazib berish boʻyicha kichik korxonalarga mablagʻlarni oʻtkazishning amalda tartibi saqlanib qoladi. 2. Pensiya jamgʻarmasining tuman (shahar) boʻlimlari har oyda Pensiya jamgʻarmasining tuman (shahar) boʻlimlariga pensiya va nafaqalarga boʻlgan ehtiyoj yuzasidan buyurtmanomalarni, tuman (shahar) aloqa tarmoqlariga, jamgʻarma banki muassasalariga va ijtimoiy taʼminot tizimining kichik korxonalariga esa pensiya va nafaqalar toʻlash yuzasidan vedomostlar va topshiriqnomalarni taqdim etadilar. 3. Taqdim etilgan buyurtmanomalarga muvofiq Jamgʻarma pensiya va nafaqalarni mablagʻ bilan taʼminlashni amalga oshiradi, aloqa tizimining organlari, jamgʻarma banklari muassasalari hamda ijtimoiy taʼminot tizimining kichik korxonalari esa ularni ijtimoiy taʼminot organlari tomonidan taqdim etilgan vedomost va topshiriqnomalar boʻyicha fuqarolarga toʻlaydilar. 4. Tuman (shahar) aloqa, ijtimoiy taʼminot organlari toʻlov davri tugagandan keyin har oyda pensiya va nafaqalarni toʻlashga hamda yetkazib berishga moʻljallangan mablagʻlar boʻyicha oʻzaro solishtirishni amalga oshiradilar.
Buyuk Britaniya bilan savdo iqtisodiy hamkorlik boʻyicha idoralararo kengash tuzish toʻgʻrisida
(resolution, 1998-09-03)

Oʻzbekiston Respublikasi va Buyuk Britaniya oʻrtasidagi savdo iqtisodiy hamkorlik dasturlarini muvofiqlashtirish va tezkor amalga oshirish maqsadida Vazirlar Mahkamasi qaror qiladi: 1. Buyuk Britaniya bilan savdo iqtisodiy hamkorlik boʻyicha idoralararo kengash ilovaga muvofiq tarkibda tuzilsin. 2. Quyidagilar zimmasiga yuklansin: idoralararo kengashga – Buyuk Britaniya bilan savdo iqtisodiy hamkorlikni rivojlantirish boʻyicha respublika vazirliklari, idoralari va tashkilotlari faoliyatini muvofiqlashtirish; Oʻzbekiston Respublikasi Tashqi iqtisodiy aloqalar vazirligiga — Buyuk Britaniya bilan savdo iqtisodiy hamkorlik boʻyicha idoralararo kengash kotibiyati vazifalarini bajarish. 3. Buyuk Britaniya bilan savdo iqtisodiy hamkorlik boʻyicha idoralararo kengash aʼzolari bir vaqtning oʻzida Oʻzbekiston Britaniya Savdo sanoat kengashi aʼzolari hisoblanadi. 4. Oʻzbekiston Respublikasi Tashqi iqtisodiy aloqalar vazirligiga Buyuk Britaniya tomoni bilan kelishgan holda idoralararo kengash doirasida hamkorlik boʻyicha takliflarni tayyorlash topshirilsin. 5. Ushbu qaror ijrosini nazorat qilish Oʻzbekiston Respublikasi Bosh vaziri oʻrinbosari B. Hamidov zimmasiga yuklansin.
Polsha Respublikasi bilan savdo iqtisodiy hamkorlik boʻyicha idoralararo kengash tuzish toʻgʻrisida
(resolution, 1995-02-10)

Ikki davlat oʻrtasidagi oʻzaro manfaatli savdo iqtisodiy hamkorlikni faollashtirish maqsadida Vazirlar Mahkamasi qaror qiladi: 1. Polsha Respublikasi bilan savdo iqtisodiy hamkorlik boʻyicha idoralararo kengash ilovaga muvofiq tarkibda tuzilsin. 2. Quyidagilar zimmasiga yuklansin: idoralararo kengashga — Polsha Respublikasi bilan savdo iqtisodiy hamkorlikni rivojlantirish boʻyicha respublika vazirliklari, idoralari va tashkilotlari faoliyatini muvofiqlashtirish; Oʻzbekiston Respublikasi Tashqi iqtisodiy aloqalar vazirligiga — Polsha Respublikasi bilan savdo iqtisodiy hamkorlik boʻyicha idoralararo kengash kotibiyati vazifalarini bajarish. 3. Oʻzbekiston Respublikasi Tashqi iqtisodiy aloqalar vazirligiga Polsha tomoni bilan kelishgan holda idoralararo kengash doirasida hamkorlik boʻyicha takliflarni tayyorlash topshirilsin. 4. Ushbu qaror ijrosini nazorat qilish Oʻzbekiston Respublikasi Bosh vaziri oʻrinbosari U. Sultonov zimmasiga yuklansin.
Shveytsariya Konfederatsiyasi bilan savdo iqtisodiy hamkorlik boʻyicha idoralararo kengash tuzish toʻgʻrisida
(resolution, 1998-02-17)

Oʻzbekiston Respublikasi va Shveytsariya Konfederatsiyasi oʻrtasidagi oʻzaro manfaatli savdo iqtisodiy hamkorlikni faollashtirish maqsadida hamda Savdo va iqtisodiy hamkorlik toʻgʻrisidagi Hukumatlararo bitimning 13 moddasi 1 bandiga muvofiq, Vazirlar Mahkamasi qaror qiladi: 1. Shveytsariya Konfederatsiyasi bilan savdo iqtisodiy hamkorlik boʻyicha idoralararo kengash ilovaga muvofiq tarkibda tuzilsin. 2. Quyidagilar zimmasiga yuklansin: idoralararo kengashga — Shveytsariya bilan savdo iqtisodiy hamkorlikni rivojlantirish boʻyicha respublika vazirliklari, idoralari va tashkilotlari faoliyatini muvofiqlashtirish; Oʻzbekiston Respublikasi Tashqi iqtisodiy aloqalar vazirligiga — savdo iqtisodiy hamkorlik boʻyicha idoralararo kengash kotibiyati vazifalarini bajarish. 3. Tashqi iqtisodiy aloqalar vazirligiga Shveytsariya tomoni bilan kelishgan holda idoralararo kengash doirasida hamkorlik boʻyicha takliflarni tayyorlash topshirilsin. 4. Shveytsariya Konfederatsiyasi bilan savdo iqtisodiy hamkorlik boʻyicha idoralararo kengashga 1995-yil birinchi choragida Oʻzbekiston Shveytsariya hukumatlararo komissiyasining birinchi yigʻilishini oʻtkazish masalasini koʻrib chiqish topshirilsin. 5. Ushbu qaror ijrosini nazorat qilish Oʻzbekiston Respublikasi Bosh vaziri oʻrinbosari U. Sultonov zimmasiga yuklansin.
“Oʻzbekiston metallurgiya kombinati” aksionerlik ishlab chiqarish birlashmasining barqaror ishlashini taʼminlash chora-tadbirlari toʻgʻrisida
(resolution, 2021-02-22)

“Oʻzbekiston metallurgiya kombinati” aksionerlik ishlab chiqarish birlashmasining barqaror ishlashini taʼminlash, uni texnik jihatdan qayta jihozlash maqsadida Vazirlar Mahkamasi qaror qiladi: 1. “Oʻzbekiston metallurgiya kombinati” aksionerlik ishlab chiqarish birlashmasiga 1995-yilda kombinat ixtiyorida qoladigan hamda ishlab chiqarish dasturidan ortiqcha ishlab chiqarilgan mahsulotni kvotalarni tasdiqlamasdan va litsenziyalarni rasmiylashtirmasdan eksport qilishiga ruxsat berilsin. 2. “Oʻzbekiston Metallurgiya kombinati” aksionerlik ishlab chiqarish birlashmasi mahsulotni eksport qilishga kontraktlar va shartnomalarni Oʻzbekiston Respublikasi Tashqi iqtisodiy aloqalar vazirligida belgilangan tartibda roʻyxatdan oʻtkazsin. 3. Davlat soliq qoʻmitasining Bojxona bosh boshqarmasi “Oʻzbekiston metallurgiya kombinati” aksionerlik ishlab chiqarish birlashmasi tomonidan eksport qilinadigan mahsulotlar bojxonada litsenziyasiz tartibda rasmiylashtirilishini taʼminlasin. 4. “Oʻzbekiston temir yoʻllari” davlat-aksionerlik kompaniyasi “Oʻzbekiston Metallurgiya kombinati” aksionerlik ishlab chiqarish birlashmasi buyurtmanomasi boʻyicha mahsulotlarni yuklab joʻnatish uchun harakatdagi sostav oʻz vaqtida berilishini taʼminlasin. 5. Mazkur qarorning bajarilishini nazorat qilish Bosh vazirning oʻrinbosari Y.F. Paygin zimmasiga yuklansin.
ERON ISLOM RESPUBLIKASIDA OʻZBEKISTON RESPUBLIKASI ELCHIXONASINI OCHISH TOʻGʻRISIDA
(resolution, 1995-02-09)

Oʻzbekiston Respublikasi bilan Eron Islom Respublikasi oʻrtasida diplomatik munosabatlar oʻrnatish toʻgʻrisida 1992-yil 10-maydagi Protokolga muvofiq Vazirlar Mahkamasi qaror qiladi: 1. Tehron shahrida Oʻzbekiston Respublikasining Eron Islom Respublikasidagi Elchixonasi taʼsis etilsin. 2. Elchixonaning 1995-yil uchun shtat jadvali va xarajatlar smetasi 1, 2-ilovalarga* muvofiq tasdiqlansin. 1995-yilda Elchixona xodimlari soni 8 kishidan iborat etib belgilansin, ulardan: diplomatik tarkib — 5, texnik tarkib — 3. Oʻzbekiston Respublikasi Moliya vazirligi 1995-yil uchun zarur mablagʻlarni xarajatlar smetasiga muvofiq toʻldirilishiga qarab ajratsin. 3. Oʻzbekiston Respublikasi Tashqi ishlar vazirligi bir oy muddatda shtat jadvaliga muvofiq Elchixonaning diplomatik tarkibini butlash uchun nomzodlar boʻyicha takliflar kiritsin. 4. Oʻzbekiston Respublikasining Eron Islom Respublikasidagi elchisi maishiy, tibbiy va transport xizmati koʻrsatish shart-sharoitlari boʻyicha Oʻzbekiston Respublikasi vaziriga tenglashtirilsin.
MISR ARAB RESPUBLIKASIDA OʻZBEKISTON RESPUBLIKASI ELCHIXONASINI OCHISH TOʻGʻRISIDA
(resolution, 2012-12-03)

Oʻzbekiston Respublikasi bilan Misr Arab Respublikasi oʻrtasida diplomatik munosabatlar oʻrnatish toʻgʻrisida 1992-yil 23-yanvardagi Protokolga muvofiq Vazirlar Mahkamasi qaror qiladi: 1. Misr Arab Respublikasining Qohira shahrida Oʻzbekiston Respublikasining Elchixonasi taʼsis etilsin. 3. Oʻzbekiston Respublikasi Tashqi ishlar vazirligi bir oy muddatda shtat jadvaliga muvofiq Elchixonaning diplomatik tarkibini butlash uchun nomzodlar boʻyicha takliflar kiritsin. 4. Oʻzbekiston Respublikasining Misr Arab Respublikasidagi elchisi maishiy, tibbiy va transport xizmati koʻrsatish shart-sharoitlari boʻyicha Oʻzbekiston Respublikasi vaziriga tenglashtirilsin.
POKISTON ISLOM RESPUBLIKASIDA OʻZBEKISTON RESPUBLIKASI ELCHIXONASINI OCHISH TOʻGʻRISIDA
(resolution, 2018-07-26)

Oʻzbekiston Respublikasi bilan Pokiston Islom Respublikasi oʻrtasida diplomatik munosabatlar oʻrnatish toʻgʻrisida 1992-yil 10-maydagi Protokolga muvofiq Vazirlar Mahkamasi qaror qiladi: 1. Pokiston Islom Respublikasining Islomobod shahrida Oʻzbekiston Respublikasining Elchixonasi taʼsis etilsin. 3. Oʻzbekiston Respublikasi Tashqi ishlar vazirligi bir oy muddatda shtat jadvaliga muvofiq Elchixonaning diplomatik tarkibini butlash uchun nomzodlar boʻyicha takliflar kiritsin. 4. Oʻzbekiston Respublikasining Pokiston Islom Respublikasidagi elchisi maishiy, tibbiy va transport xizmati koʻrsatish shart-sharoitlari boʻyicha Oʻzbekiston Respublikasi vaziriga tenglashtirilsin.
1995 YIL HOSILIDAN OLINGAN PAXTA VA BOShOQLI DON EKINLARINING XARID NARXLARI TOʻGʻRISIDA
(decree, 2020-09-28)

Paxta va boshoqli don ekinlari yetishtirish hamda sotishni koʻpaytirish, qishloq xoʻjaligi korxonalarining iqtisodiy samaradorligini oshirish maqsadida: 1. Oʻzbekiston Respublikasi Moliya vazirligining 1995-yil hosilidan olingan paxta va boshoqli don ekinlarining xarid narxlarini Oʻzbekiston Respublikasi Markaziy bankining kursi boʻyicha soʻmga qayta hisoblagan holda jahon narxlari darajasining 50 foiz miqdorida (sotish xarajatlari chiqarib tashlangan holda) belgilash toʻgʻrisidagi taklifi qabul qilinsin. 2. Oʻzbekiston Respublikasi Prezidentining “Qishloq xoʻjaligi sohasini iqtisodiy ragʻbatlantirish va erkinlik berish toʻgʻrisida” 1994-yil 22-avgustdagi PF-937-son Farmonining 3-bandi oʻz kuchini yoʻqotgan deb hisoblansin. 3. Vazirlar Mahkamasi bir oy muddatda mazkur Farmonni amalga oshirish boʻyicha qaror qabul qilsin.
XOʻJALIK YuRITUVChI SUBYEKTLARNING MONOPOLISTIK FAOLIYATINI ChEKLASh ChORA-TADBIRLARI TOʻGʻRISIDA
(resolution, 1997-03-31)

Transport xizmatlari koʻrsatish, ulgurji savdo sohasida raqobatli muhit yaratish va korxonalarning monopolistik faoliyatini cheklash maqsadida Vazirlar Mahkamasi qaror qiladi: 1. Oʻzbekiston Respublikasi Moliya vazirligi, Davlat mulki qoʻmitasi, “Oʻzistiqbolstat” davlat qoʻmitasi Adliya vazirligi bilan birgalikda uch oy muddatda xoʻjalik birlashmalarining transport xizmatlari koʻrsatish, ulgurji savdo sohasidagi faoliyatini tahlil qilsinlar hamda ayrim monopolistlarning tovar va xizmatlarning muayyan bozoridagi ustunlik mavqei zaminlarini bartaraf etish boʻyicha belgilangan tartibda Vazirlar Mahkamasiga takliflar kiritsinlar. Xoʻjalik birlashmalari ularning tarkibiga kiruvchi korxonalarga, tashkilotlarga ishlab chiqarilayotgan mahsulotlarga (ishlarga, xizmatlarga), oʻz faoliyati samaradorligini hisobga olgan holda, bozor konyunkturasi asosida erkin narxlarni shakllantirishda yordam koʻrsatsinlar. 2. “Oʻzbeksavdo”, “Oʻzbekbirlashuv” uyushmalari, “Oʻzavtotrans” davlat-aksionerlik korporatsiyasi tizimidagi tovarlar va xizmatlar bozorida ustunlik mavqeini egallab turgan ombor xoʻjaliklari korxonalari, birlashmalari, ulgurji savdo va avtotransport korxonalari 1-ilovaga* muvofiq monopoliyadan chiqarish boʻyicha Oʻzbekiston Respublikasi Moliya vazirligi, Davlat mulki qoʻmitasi va “Oʻzistiqbolstat” davlat qoʻmitasi tomonidan ishlab chiqilgan tadbirlar maʼqullansin. 3. Monopoliyadan chiqarish boʻyicha idoralararo komissiya tarkibi 2-ilovaga* muvofiq tasdiqlansin. Komissiyaga quyidagilar yuklatilsin: tovar va xizmatlar bozorida monopol mavqeni egallab turgan korxonalar faoliyatini ekspertiza qilish materiallarini koʻrib chiqish; ekspertiza materiallari boʻyicha monopol korxonalarni maydalashtirishning maqsadga muvofiqligi toʻgʻrisida xulosalar qabul qilish. 4. Oʻzbekiston Respublikasi Moliya vazirligi “Oʻzistiqbolstat” davlat qoʻmitasi bilan birgalikda, oʻzlarining ustunlik mavqeini suiisteʼmol qilishayotgan xoʻjalik yurituvchi monopolist subyektlarni aniqlash maqsadida, xalq xoʻjaligining boshqa tarmoqlaridagi raqobatli muhitni muntazam ravishda tadqiq qilib borishni amalga oshirsinlar. Tadqiqotlar natijalari boʻyicha Idoralararo komissiyaga, yangi tadbirkorlarning bozorga kirishlari uchun zamin yaratish, raqobatni rivojlantirish uchun, xoʻjalik yurituvchi subyektlarning monopolistik faoliyatini toʻxtatish va bartaraf qilishga doir takliflar kiritilsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari zimmasiga yuklansin.
ISh HAQI, PENSIYALAR, NAFAQALAR VA STIPENDIYALARNING MIQDORLARINI OShIRISh TOʻGʻRISIDA
(decree, 2020-09-28)

4. 1995-yil 1-martdan boshlab Oʻzbekiston Respublikasi aholisiga beriladigan har oylik kompensatsiya toʻlovlari bekor qilinsin.
FRANSIYA RESPUBLIKASIDA OʻZBEKISTON RESPUBLIKASI ELCHIXONASINI OCHISH TOʻGʻRISIDA
(resolution, 1995-02-06)

Oʻzbekiston Respublikasi bilan Fransiya Respublikasi oʻrtasida diplomatik munosabatlar oʻrnatish toʻgʻrisida 1992-yil 1-martdagi Protokolga muvofiq Vazirlar Mahkamasi qaror qiladi: 1. Parij shahrida Fransiya Respublikasida Oʻzbekiston Respublikasining Elchixonasi taʼsis etilsin. 2. Elchixonaning 1995-yil uchun shtat jadvali va xarajatlar smetasi 1, 2-ilovalarga* muvofiq tasdiqlansin. 1995-yil uchun Elchixona xodimlari soni 11 kishidan iborat etib belgilansin, ulardan: diplomatik tarkib — 7, texnik tarkib — 4. Oʻzbekiston Respublikasi Moliya vazirligi 1995-yil uchun zarur mablagʻlarni xodimlarning toʻldirilishiga qarab xarajatlar smetasiga muvofiq ajratsin. 3. Oʻzbekiston Respublikasi Tashqi ishlar vazirligi shtat jadvaliga muvofiq Elchixonaning diplomatik tarkibini butlash uchun nomzodlar boʻyicha takliflar kiritsin. 4. Oʻzbekiston Respublikasining Fransiya Respublikasidagi elchisi xizmat maqomi va maishiy, tibbiy va transport xizmati koʻrsatish shart-sharoitlari boʻyicha Oʻzbekiston Respublikasi vaziriga tenglashtirilsin.
NAQD PUL TUShUMIDAN FOYDALANIShNI TARTIBGA SOLISh TOʻGʻRISIDA
(resolution, 2021-10-18)

Tadbirkorlikni va fermerlik harakatini rivojlantirish uchun qulay shart-sharoitlar yaratish maqsadida Vazirlar Mahkamasi qaror qiladi: 3. Xorijiy korxonalar va tashkilotlarga, shuningdek, ularning vakolatxonalariga notariusda rasmiylashtirilgan oldi-sotdi yoki ijara shartnomasi asosida fuqarolarning omonatlariga mablagʻ oʻtkazish yoʻli bilan binolarni jismoniy shaxslardan sotib olishga va ijaraga olishga ruxsat berilsin. 4. Mazkur qarorning bajarilishini nazorat qilish Bosh vazirning oʻrinbosari B.S. Hamidov zimmasiga yuklansin.
MDH mamlakatlari bilan oʻzaro hisob-kitob masalalarini muvofiqlashtiruvchi shuʼba tashkil etish toʻgʻrisida
(resolution, 1995-02-02)

Hukumatlararo tuzilgan bitimlarning oʻz vaqtida ijro etilishi va xom ashyo, mahsulot hamda xalq isteʼmol tovarlari yetkazib berish boʻyicha MDH mamlakatlari bilan oʻzaro hisob-kitoblarni tashkil etish masalalarini tezkorlik bilan hal etish yuzasidan amaliy nazoratni taʼminlash maqsadida Vazirlar Mahkamasi qaror qiladi: 1. Vazirlar Mahkamasining Resurslar, moddiy-texnika taʼminoti va bitimlar boʻlimi tarkibida MDH mamlakatlari bilan oʻzaro hisob-kitob masalalarini muvofiqlashtiruvchi 4 kishidan iborat shuʼba tuzilsin, shu jumladan: 2. Shuʼbaga quyidagi asosiy vazifalarni hal etish yuklansin: MDH mamlakatlari bilan tuzilgan hukumatlararo bitimlarning oʻz vaqtida bajarilishini nazorat qilish; MDH mamlakatlari tomonidan oʻzaro yetkazib beriladigan mahsulotlar uchun hisob-kitoblarni tashkil etish masalalarini tezkorlik bilan hal etish; koʻrsatib oʻtilgan masalalar yuzasidan joriy va umumlashtiruvchi axborotlarni tayyorlash. 3. Bosh vazirning birinchi oʻrinbosari I.H. Joʻrabekov yangi shuʼba tashkil etilishini hisobga olib, bir hafta muddatda Resurslar, moddiy-texnika taʼminoti va bitimlar boʻlimi toʻgʻrisidagi Nizomni tasdiqlasin.
RESPUBLIKADA SAVDONI ERKINLAShTIRIShNI TAʼMINLASh TOʻGʻRISIDA
(resolution, 2021-02-22)

Vazirlar Mahkamasining “Respublikada savdoni erkinlashtirish chora-tadbirlari toʻgʻrisida” 1994-yil 14-dekabrdagi 604-son qarori bilan tovarlarning, shu jumladan oziq-ovqat tovarlarning narxlari erkinlashtirilishini tugallash va 1995-yil 1-yanvardan boshlab toʻliq erkinlashtirishni taʼminlash nazarda tutilgan edi. Shu bilan birga aholini eng zarur tovarlar bilan taʼminlashda uzilishlarga yoʻl qoʻymaslik va savdo xodimlari tomonidan suiisteʼmol qilishlarning oldini olish maqsadida kundalik ehtiyoj tovarlarining savdoda erkin narxlar boʻyicha mavjud boʻlishi va sotilishi uchun shaxsiy javobgarlik viloyatlar, shaharlar va tumanlarning birinchi rahbarlari va Bosh vazirning oʻrinbosari M. Z. Usmonov zimmasiga yuklangan edi. Vazirlar Mahkamasi qayd etadiki, mazkur qarorning bajarilishini taʼminlash, aholi taʼminotida qatʼiy tartib oʻrnatish, qishga zarur oziq-ovqat zaxiralari toʻplash oʻrniga viloyatlar, shaharlar va tumanlarning ayrim rahbarlari savdo korxonalarining rahbarlari bilan birgalikda tovarlarni belgilab qoʻyilgan shakllarda sotishga qaytishga qaratilgan qarorlar qabul qilmoqdalar va bu bilan joylarda aholiga xizmat koʻrsatishning bozor shakllariga oʻtishni tushunmasliklarini, baʼzan esa xohlamasliklarini yana bir bor koʻrsatmoqdalar. Vazirlar Mahkamasi qaror qiladi: 1. Viloyatlar, shaharlar va tumanlar hokimlari manfaatdor tashkilotlar ishtirokida joylarda zarur tekshirishlar oʻtkazsinlar hamda Vazirlar Mahkamasining “Respublikada savdoni erkinlashtirish chora-tadbirlari toʻgʻrisida” 1994-yil 14-dekabrdagi 604-son qarori soʻzsiz bajarilishini taʼminlasinlar. 2. Viloyatlar, shaharlar va tumanlar hokimlari koʻrsatib oʻtilgan qarorning tovarlar narxlari toʻliq erkinlashtirilishini taʼminlash yuzasidan soʻzsiz bajarilishi uchun shaxsan javobgar ekanliklari haqida ogohlantirilsinlar, aybdorlar esa javobgarlikka tortilib, egallab turgan lavozimlaridan boʻshatilishi nazarda tutilsin. 3. Bosh vazir A. M. Mutalov, Bosh vazirning oʻrinbosari M. Z. Usmonov savdoda bozor normalariga rioya qilish va aholiga xizmat koʻrsatish boʻyicha zarur choralarni koʻrsinlar hamda qabul qilingan qonunlar va normativ hujjatlarning bajarilishi uchun javobgarlikni oshirsinlar. 4. Mazkur qarorning bajarilishini nazorat qilish Oʻzbekiston Respublikasi Bosh vaziri A. M. Mutalov zimmasiga yuklansin.
XALQ XOʻJALIGIDA HISOB- KITOBLARNI NORMALLAShTIRISh, ULARNING OʻZ VAQTIDA AMALGA OShIRILIShI UChUN MASʼULIYATNI OShIRISh VA TOʻLOV INTIZOMINI MUSTAHKAMLASh ChORA- TADBIRLARI TOʻGʻRISIDA
(resolution, 2021-02-22)

Xalq xoʻjaligida hisob-kitoblarni tezlashtirish va xoʻjalik yurituvchi subyektlarning toʻlov intizomi uchun masʼuliyatini oshirish maqsadida Vazirlar Mahkamasi qaror qiladi: 1. Shu yilning 1-fevralidan boshlab mulkchilikning barcha shakllaridagi xoʻjalik yurituvchi subyektlar oʻrtasidagi hisob-kitoblar qatʼiyan hisob-kitob, joriy, budjet va boshqa schyotlarda mavjud boʻlgan mablagʻlar doirasida, faqat toʻlov topshiriqlari, cheklar, akkreditivlar bilan amalga oshirilsin. Davlat budjeti, budjetdan tashqari fondlar bilan, gaz, issiqliq va elektr energiyasi, neft mahsulotlari, aloqa va avtotransport xizmatlari uchun hisob-kitoblar doimiy toʻlovlar tarzidagi toʻlov topshiriqlari vositasida amalga oshirilsin. 3. Belgilab qoʻyilsinki, tovarlar, ishlar va xizmatlarning haqi sifatida toʻlovchilardan avans toʻlovlari tarzida pul mablagʻlari olgan korxonalar va tashkilotlar mablagʻlar oʻtkazilgan kundan boshlab bir oy mobaynida oʻz majburiyatlarini bajarishga yoki qonunchilikda va shartnomalarda boshqacha hol nazarda tutilmagan boʻlsa, olingan summani toʻlov topshiriqlari bilan qaytarishga majburdirlar. 4. Davlat va davlat-aksionerlik korxonalari hamda tashkilotlari rahbarlarining mehnatiga haq toʻlashni yetkazib berilgan mahsulot hamda koʻrsatilgan xizmatlar uchun hisob-kitoblar boʻyicha muddati oʻtkazib yuborilgan qarz miqdoriga bogʻliq qilib qoʻyish zarur deb hisoblansin. Oʻzbekiston Respublikasi Mehnat vazirligi, Moliya vazirligi Markaziy bank va “Oʻzistiqbolstat” davlat qoʻmitasi bilan birgalikda Oʻzbekiston Respublikasi Adliya vazirligi bilan kelishgan holda bir oy muddatda mazkur masala yuzasidan tegishli takliflarni ishlab chiqsinlar va Vazirlar Mahkamasiga taqdim etsinlar. 5. Oʻzbekiston Respublikasi Adliya vazirligi manfaatdor vazirliklar va idoralar ishtirokida joriy yilning birinchi yarim yilligida xoʻjalik yurituvchi subyektlar tomonidan shartnoma majburiyatlari bajarilmaganligi va toʻlov intizomi buzilganligi uchun qatʼiy jarima sanksiyalarini nazarda tutuvchi “Mahsulot va tovarlarni yetkazib berish toʻgʻrisida”gi Qonun loyihasini ishlab chiqsin va keyinchalik Oliy Majlisga kiritish uchun Vazirlar Mahkamasiga taqdim etsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.S. Hamidov zimmasiga yuklansin.